
Ministru kabineta sēdes protokollēmums

Rīkojuma projekts "Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 18.00.00 "Finansējums valsts drošības stiprināšanas pasākumiem""

· 1. Pieņemt iesniegto rīkojuma projektu.
· 2. Valsts kancelejai sagatavot rīkojuma projektu parakstīšanai.
· 3. Pieņemt zināšanai, ka, lai ar valsts drošību  saistītā prioritārā pasākuma "Speciālo ugunsdzēsības un glābšanas transportlīdzekļu iegāde" ietvaros iegādātos speciālos transportlīdzekļus un to komplektācijā esošo aprīkojumu, un specializēto konteinera sistēmu, Iekšlietu ministrijai (Valsts ugunsdzēsības un glābšanas dienestam) nepieciešams finansējums 2024.gadā 3 639 747 euro apmērā un 2025.gadā 7 339 798 euro apmērā.
· 4. Lai nodrošinātu speciālo transportlīdzekļu un to komplektācijā esošā aprīkojuma, un specializētās konteinera sistēmas iegādi atļaut Iekšlietu ministrijai (Valsts ugunsdzēsības un glābšanas dienestam) uzņemties ilgtermiņa saistības  2024.gadā ne vairāk kā 3 639 747 euro apmērā un 2025.gadā ne vairāk kā 7 339 798 euro apmērā.
· 5. Iekšlietu ministrijai normatīvajos aktos noteiktajā kārtībā sagatavot un iesniegt Ministru kabinetā rīkojuma projektu par apropriācijas pārdali 2025. gadā  7 339 798 euro apmērā no budžeta resora "74.Gadskārtējā valsts budžeta izpildes procesā pārdalāmais finansējums" programmas 18.00.00 "Finansējums valsts drošības stiprināšanas pasākumiem" uz Iekšlietu ministrijas budžeta programmu 07.00.00 "Ugunsdrošība, glābšana un civilā aizsardzība" 7 339 798 euro apmērā.
· 6. Pieņemt zināšanai, ka izdevumi, kas saistīti speciālo transportlīdzekļu un to komplektācijā esošā aprīkojuma, un specializētās konteinera sistēmas iegādi 2024.gadā, ir uzskatāmi par vienreizējo pasākumu likuma "Par valsts budžetu 2024. gadam un budžeta ietvaru 2024., 2025. un 2026. gadam" 5. panta 3. punkta izpratnē.
· 7. Pieņemt zināšanai, ka ar valsts drošību saistītā prioritārā pasākuma "Speciālo ugunsdzēsības un glābšanas transportlīdzekļu iegāde" ietvaros 2024. gadā atlikušais rezervētais finansējums 16  973 189 euro apmērā netiks pieprasīts un tiks izmantots 2025. gadā, attiecīgi veidosies negatīva ietekme uz vispārējās valdības budžeta bilanci.

